*Előterjesztés száma: 2/2015.(XII.08.)*

**Előterjesztés a Képviselő-testület 2015. december 8-i ülésének**

**2. napirendi pontjához**

**Tisztelt Képviselő Testület!**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 119.§ (3) bekezdése alapján a A jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

Az Mötv. 119.§ (4) bekezdése szerint a jegyző köteles gondoskodni – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.

Önkormányzatunk belső ellenőre megküldte a 2016. évre vonatkozó belső ellenőrzési tervet, melyet előterjesztésem mellékleteként csatolok.

Kérem a Képviselő-testületet, hogy előterjesztésemet megvitatni, és az alábbi határozati javaslatot elfogadni szíveskedjenek:

**Határozati javaslat**

**Piliscsév Község Önkormányzat
Képviselő-testületének …./2015.(XII.08.) határozata**a 2016. évi belső ellenőrzési tervről

Piliscsév község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 119 § (5) bekezdésében foglalt jogkörében eljárva jóváhagyja az Önkormányzat belső ellenőrzésére vonatkozó ***2016. évi belső ellenőrzési tervet*** az előterjesztés melléklete szerint.

Piliscsév, 2015. december 3.

 Baumstark Tiborné sk.

 jegyző